
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 720 


13 Ιουνίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση υπερωριακής εργασίας υπαλλήλων του Ορ¬ 


γανισμού Απασχόλησης Εργατικού Δυναμικού. 1 

Έγκριση υπερωριακής εργασίας υπαλλήλων του Γενι¬ 
κού Επιτελείου Στρατού. 2 

Τιμές Πλήρως Αδεσμοποίητης και Μεριζόμενης Πρό¬ 
σβασης στον Τοπικό Βρόχο του Οργανισμού Τηλε¬ 
πικοινωνιών της Ελλάδος (ΟΤΕ). 3 


ΑΠΟΦΑΣΕΙ Σ 

Αριθ. 2481 (1) 

Έγκριση υπερωριακής εργασίας υπαλλήλωντου Οργανι¬ 
σμού Απασχόλησης Εργατικού Δυναμικού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 2081/92. 

2. Το άρθρο 18 του Ν. 2470/97 «Αναμόρφωση μισθολογίου 
προσωπικού της Δημόσιας Διοίκησης και άλλες συναφείς δια¬ 
τάξεις» όπως αντικαταστάθηκε μετο άρθρο 15του Ν. 2592/98. 

3. Το Π.Δ. 368/89 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστερα 
με το Π.Δ. 436/1991. 

4. Το Π.Δ. 95/93 «Καθορισμός αρμοδιοτήτων που διατη¬ 
ρούνται από τον Υπουργό Εργασίας». 

5. Το Π.Δ. 372/1995 «Μεταφορά της Γενικής Γραμματείας Κοι¬ 
νωνικών Ασφαλίσεων από το Υπουργείο Υγείας, Πρόνοιας και 
Κοινωνικών Ασφαλίσεων στο Υπουργείο Εργασίας». 

6. Τις διατάξεις του Ν.Δ/τος 515/70 «περί χρονικών 
ορίων εργασίας μισθωτών» όπως συμπληρώθηκαν από το 
Ν.Δ. 264/73. 

7. Τις διατάξεις του άρθρου 18 του Π.Δ/τος της 8.4.32 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ μετο άρθρο 16του Ν.Δ. 1037/71 «πε¬ 
ρί χρονικών ορίων λειτουργίας καταστημάτων και εργα¬ 
σίας του προσωπικού αυτών». 


8. Τις διατάξεις του Π.Δ/τος της 27.6.32 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

9. Τις διατάξεις του Β.Δ/τος της 14.8.50 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

10. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α, και των λοιπών Ν.Π.Δ.Δ.». 

11. Την εγκύκλιο 2016969/2196/0022/11.3.96 του 
Υπουργείου Οικονομικών. 

12. Την 2/80345/0004/8.11.99 Κ.Υ.Α. «Μεταβίβαση εξου¬ 
σίας υπογραφής σύμφωνα με τα άρθρο 7 παρ. 1 του Ν. 
1943/91». 

13. Την κοινή απόφαση των Υπουργών Οικονομικών και 
Εργασίας και Κοιν. Ασφαλίσεων 3478/18.12.2001 (ΦΕΚ 
15/τ.Β'/14.1.2002) «Καθορισμός ανωτάτων ορίων υπερω- 
ριακής απασχόλησης των εργαζομένων στις βιομηχανι¬ 
κές, βιοτεχνικές επιχειρήσεις, εκμεταλλεύσεις και εργα¬ 
σίες Α' ημερολογιακού εξαμήνου 2002». 

14. Το άρθρο 22 παρ. 3 του Ν. 2362/1995. 

15. Την 33 της 30.5.1997 ΠΥΣ «Τροποποίηση και ανα¬ 
μόρφωση της 88/2.8.95 ΠΥΣ και προσαρμογή της στις 
διατάξεις του Ν. 2470/97» (ΦΕΚ 109/τ. Α730.5.97). 

16. Το Β110908/24.4.2002 έγγραφο του ΟΑΕΔ. 

17. Την από 2.5.2002 γνώμη του Ανωτάτου Συμβουλίου 
Εργασίας (ΑΣΕ). 

18. Το γεγονός ότι υπάρχει εγγεγραμμένη πίστωση 
ύψους 7.776.960 ΕΥΡΩ, αποφασίζουμε: 

1. Εγκρίνουμε την υπερωριακή εργασία ως εξής: 

α) Σε 232 υπαλλήλους μέχρι 51 ώρες το μήνα τον καθένα. 

β) Σε 3 οδηγούς και 2 υπαλλήλους μέχρι 51 ώρες το μή¬ 
να στον καθένα. 

γ) Σε 49 εργατοτεχνίτες μέχρι 51 ώρες το μήνα στον κα¬ 
θένα, πλέον των νομίμων ορίων υπερωριακής εργασίας. 

2. Η απόφαση αυτή ισχύει αναδρομικά ένα (1) μήνα πριν 
τη δημοσίευσή της στην Εφημερίδατης Κυβερνήσεως και 
μέχρι 30.6.2002 

Η παρούσα να δημοσιευθεί στην Εφημερίδατης Κυβερ¬ 
νήσεως. 

Αθήνα, 27 Μάίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Εργασίας και Κοινωνικών 

Οικονομίας και Οικονομικών Ασφαλίσεων 

ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2441 (2) 

Έγκριση υπερωριακής εργασίας υπαλλήλων του Γενι¬ 
κού Επιτελείου Στρατού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 2081/92. 

2. Το άρθρο 18του Ν. 2470/97 «Αναμόρφωση μισθολο¬ 
γίου προσωπικού της Δημόσιας Διοίκησης και άλλες συ¬ 
ναφείς διατάξεις» όπως αντικαταστάθηκε με το άρθρο 15 
του Ν. 2592/98. 

3. Το Π.Δ. 368/89 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστερα 
με το Π.Δ. 436/1991. 

4. Το Π.Δ. 95/93 «Καθορισμός αρμοδιοτήτων που δια¬ 
τηρούνται από τον Υπουργό Εργασίας». 

5. Το Π.Δ. 372/1995 «Μεταφοράτης Γενικής Γραμματείας 
Κοινωνικών Ασφαλίσεων από το Υπουργείο Υγείας, Πρόνοι¬ 
ας και Κοινωνικών Ασφαλίσεων στο Υπουργείο Εργασίας». 

6. Τις διατάξεις του Ν.Δ/τος 515/70 «περί χρονικών 
ορίων εργασίας μισθωτών» όπως συμπληρώθηκαν από το 
Ν.Δ. 264/73. 

7. Τις διατάξεις του άρθρου 18 του Π.Δ/τος της 8.4.32 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του Ν.Δ. 1037/71 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

8. Τις διατάξεις του Π.Δ/τος της 27.6.32 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

9. Τις διατάξεις του Β.Δ/τος της 14.8.50 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

10. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α, και των λοιπών Ν.Π.Δ.Δ.». 

11. Την εγκύκλιο 2016969/2196/0022/11.3.96 του 
Υπουργείου Οικονομικών. 

12. Την 2/80345/0004/8.11.99 Κ.Υ.Α. «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91». 

13. Την κοινή απόφαση των Υπουργών Οικονομικών και 
Εργασίας και Κοιν. Ασφαλίσεων 3478/18.12.2001 (ΦΕΚ 
15/τ. Β'/14.1.2002) «Καθορισμός ανωτάτων ορίων υπερω- 
ριακής απασχόλησης των εργαζομένων στις βιομηχανι¬ 
κές, βιοτεχνικές επιχειρήσεις, εκμεταλλεύσεις και εργα¬ 
σίες Α' ημερολογιακού εξαμήνου 2000». 

14. Το άρθρο 22 παρ. 3 του Ν. 2362/1995. 

15. Την 33 της 30.5.1997 ΠΥΣ «Τροποποίηση και ανα¬ 
μόρφωση της 88/2.8.95 ΠΥΣ και προσαρμογή της στις 
διατάξεις του Ν. 2470/97» (ΦΕΚ 109/τ. Α730.5.97). 

16. Το Φ847.2/5/468679/14.4.2002 έγγραφο του ΓΕΣ. 

17. Την από 23.4.2002 γνώμη του Ανωτάτου Συμβουλί¬ 
ου Εργασίας (ΑΣΕ). 

18. Το γεγονός ότι υπάρχει εγγεγραμμένη πίστωση 
στον ΚΑ 0521 ύψους 380.000 ΕΥΡΩ, αποφασίζουμε: 

1. Εγκρίνουμε την υπερωριακή εργασία του κάτωθι 
προσωπικού του Γενικού Επιτελείου Στρατού: 

1. Έξι (6) οδηγών οχημάτων Τ/ΓΕΕΘΑ/Τ/ΓΕΣ. 

2. Είκοσι (20) οδηγών λεωφορείων. 


3. Δέκα (10) νοσοκόμων. 

4. Τεσσάρων (4) ΣΕΙΔ υπαλλήλων τοπογραφίας-τυπο- 
γραφίας, τριών (3) τεχνιτών τηλεπικοινωνίας. 

5. Εννέα (9) τεχνικών συνεργείων του 304 ΠΕΒ, 17 του 
301 ΕΒ, δύο (2) υπαλλήλων ΣΕΙΔ, έξι (6) τεχνιτών των 303- 
308 ΠΕΒ, 307 ΤΣΑΥ, οκτώ (8) υπαλλήλωντης ΣΣΕ, δύο (2) 
εργατών Στρατ. Αρχείων ΓΕΣ, πενήντα οκτώ (58) τεχνιτών 
ένδυσης υπόδησης του 700 ΣΕ, 651 ΤΑΞΥΛΠ. 

6. Ένας (1) Αναλυτής Προγραμματιστής. 

7. Δύο (2) ΣΕΙΔ υπαλλήλων του ΚΕΤΕΣ. 

8. Εβδομήντα πέντε (75) ΣΕΙΠ υπαλλήλων διαφόρων ει¬ 
δικοτήτων και (35) τριανταπέντε μισθωτών διαφόρων ει¬ 
δικοτήτων που απασχολούνται στα στρατιωτικά νοσοκο¬ 
μεία, συνολικά για 260 μισθωτούς μέχρι 20280 ώρες συ¬ 
νολικά πλέον των νομίμων ορίων υπερωριακής εργασίας. 

2. Η απόφαση αυτή ισχύει αναδρομικά ένα (1) μήνα πριν 
τη δημοσίευσή της στην Εφημερίδατης Κυβερνήσεως και 
μέχρι 30.6.2002 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 28 Μάίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Εργασίας και Κοινωνικών 

Οικονομίας και Οικονομικών Ασφαλίσεων 

ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 
-♦- 

Αριθ. 253/87 (3) 

Τιμές Πλήρως Αδεσμοποίητης και Μεριζόμενης Πρόσβα¬ 
σης στον Τοπικό Βρόχο του Οργανισμού Τηλεπικοινω¬ 
νιών της Ελλάδος (ΟΤΕ). 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. το Ν.2867/2000 «Οργάνωση και Λειτουργία των Τη¬ 
λεπικοινωνιών και άλλες Διατάξεις» (ΦΕΚ 273/Α/2000), 
β. τον Κανονισμό 2887/2000/ΕΚτου Ευρωπαϊκού Κοινο¬ 
βουλίου και του Συμβουλίου της 18ης Δεκεμβρίου 2000, 
σχετικά με την Αδεσμοποίητη Πρόσβαση στον Τοπικό 
Βρόχο (ΕΕ Ε 336 της 30.12.2000), 
γ. την απόφασή της ΑΠ.: 211/3/16.3.2001 «Κανονισμός Αρ¬ 
χών Κοστολόγησης και Τιμολόγησης» (ΦΕΚ 466/ Β/2001), 
δ. την απόφασή της ΑΠ.: 217/29/18.5.2001 «Προσφορά 
Αναφοράς Πλήρως Αδεσμοποίητης Πρόσβασης στονΤο- 
πικό Βρόχο του Οργανισμού Τηλεπικοινωνιών της Ελλά¬ 
δος ΑΈ. (ΟΤΕ)» (ΦΕΚ751/Β/2001), όπως αυτή τροποποι¬ 
ήθηκε με την Απόφασή της ΑΠ.: 228/23/6.9.2001 (ΦΕΚ 
1261 /Β/2001), 

ε. την απόφασή της ΑΠ.: 238/95/14.12.2001 «Προσφο¬ 
ρά Αναφοράς Αδεσμοποίητης Πρόσβασης στον Τοπικό 
Βρόχο του Οργανισμού Τηλεπικοινωνιών της Ελλάδος 
ΑΈ. (ΟΤΕ) Μέρος 2ο: Μεριζόμενη Πρόσβαση στον Τοπι¬ 
κό Βρόχο» (ΦΕΚ 1781 /Β/2001), 
στ. Το Ν. 703/1977 «Περί ελέγχου μονοπωλίων και ολι¬ 
γοπωλίων και προστασίας του ελεύθερου ανταγωνι- 
σμού»(ΦΕΚ278/Α/1977), όπως ισχύει τροποποιηθείς, 
ζ. την ανακοίνωση της Ευρωπαϊκής Επιτροπήςτης 26ης 
Απριλίου 2000, σχετικά με την Αποδεσμοποιημένη Πρό¬ 
σβαση στον Τοπικό Βρόχο (Ανταγωνιστική παροχή πλή¬ 
ρους φάσματος υπηρεσιών ηλεκτρονικών επικοινωνιών, 
συμπεριλαμβανομένων ευρυζωνικών πολυμεσικών υπη¬ 
ρεσιών και ΙπίΘΓΠθΙ υψηλής ταχύτητας) (ΕΕ Ο 272 της 
23ης-9-2000, σελ. 55), 

η. τη σύσταση της Ευρωπαϊκής Επιτροπής 2000/417/ΕΚ 
της 25ης Μαΐου 2000 σχετικά με την Αποδεσμοποιημένη 
Πρόσβαση στον Τοπικό Βρόχο (Ανταγωνιστική παροχή 
πλήρους φάσματος υπηρεσιών ηλεκτρονικών επικοινω¬ 
νιών, συμπεριλαμβανομένων ευρυζωνικών πολυμεσικών 
υπηρεσιών και ΙπΙθιόθΙ υψηλής ταχύτητας) (ΕΕ Ε 156 της 
29ης-6-2000, σελ. 44), 

θ. την Εισήγηση 1818/Φ.600/21.05.2002 της αρμόδιας 
υπηρεσίας της ΕΕΤΤ, 

ι. το γεγονός ότι η εφαρμογή της παρούσας απόφασης 
δεν προκαλεί δαπάνη σε βάρος του Κρατικού Προϋπολο¬ 
γισμού, Εκτιμώντας ότι: 

α. Όπως αναφέρεται στην απόφαση της ΕΕΤΤ ΑΠ.: 
217/29/18.5.2001 «Προσφορά Αναφοράς Πλήρως Αδε- 
σμοποίητης Πρόσβασης στον Τοπικό Βρόχο του Οργανι¬ 
σμού Τηλεπικοινωνιών της Ελλάδος Α.Ε. (ΟΤΕ)» (ανωτέ¬ 
ρω εδάφιο δ') παράγρ. 16 του σκεπτικού και Παράρτημα 
V, δεν παρασχέθηκαν από τον ΟΤΕ, στα πλαίσια της υπο- 
βληθείσης προς έγκριση Προσφοράς Αναφοράς Αδε- 
σμοποίητης Πρόσβασης στον Τοπικό Βρόχο, Μέρος Ιο: 
Πλήρως Αδεσμοποίητη Πρόσβαση στον Τοπικό Βρόχο, 
οικονομικά στοιχεία τα οποία να ανταποκρίνονται στην 
υποχρέωση κοστοστρέφειας που του επιβάλλεται από 
τον Κανονισμό 2887/2000/ΕΚ, ιδίως, δεν παρασχέθηκαν 
από τον ΟΤΕ κοστοστρεφείς τιμές για Πλήρως Αδεσμο¬ 
ποίητη Πρόσβαση στον Τοπικό Βρόχο. Ως εκ τούτου και 
προκειμένου να καταστεί δυνατή η υλοποίηση στην πρά¬ 
ξη της Αδεσμοποίητης πρόσβασης στον Τοπικό Βρόχο, η 
ΕΕΤΤ, με την ανωτέρω Απόφαση (Μέρος I, Γ.), όρισε τιμές 
/ τρόπους τιμολόγησης της Πλήρως Αδεσμοποίητης 
Πρόσβασης στον Τοπικό Βρόχο, επισημαίνοντας ότι: 

ί. οι εν λόγω τιμές είναι ενδεικτικές για το Δικαιούχο και 
δεσμευτικές για τον ΟΤΕ, 

ϋ. η αποδοχή των τιμών αυτών δεν περιορίζει με κανένα 
τρόπο τα ΔΙΚΑΙΩΜΑΤΑ του ΔΙΚΑΙΟΥΧΟΥ έναντι του ΟΤΕ, 
από την εφαρμογή της κείμενης νομοθεσίας, 

ΙΝ. η ΕΕΤΤ επιφυλάσσεται, σε περίπτωση που βάσει νε- 
ωτέρων στοιχείων, είναι δυνατός ο επακριβής προσδιορι¬ 
σμός των τιμών Αδεσμοποίητης Πρόσβασης στον Τοπικό 
Βρόχο, βάσει κοστοστρέφειας, να προσδιορίσει αυτές τις 
τιμές, οι οποίες θα ισχύσουν αναδρομικά. 

β. Όπως αναφέρεται στην απόφαση της ΕΕΤΤ ΑΠ.: 
238/95/14.12.2001 (ανωτέρω εδάφιο ε') «Προσφορά Ανα¬ 
φοράς Αδεσμοποίητης Πρόσβασης στον Τοπικό Βρόχο 
του Οργανισμού Τηλεπικοινωνιών της Ελλάδος Α.Ε. 
(ΟΤΕ). Μέρος 2ο: Μεριζόμενη Πρόσβαση στον Τοπικό 
Βρόχο», Κεφάλαιο Β, παράγραφο 1.1 και 1.5: 

ί. οιτιμέςτου Παραρτήματος Vτης Προσφοράς Αναφο¬ 
ράς Αδεσμοποίητης Πρόσβασης στονΤοπικό Βρόχο, Μέ¬ 
ρος 2ο: Μεριζόμενη Πρόσβαση, ισχύουν υπό την αίρεση 
επαρκούς τεκμηρίωσης και απόδειξης από τον ΟΤΕ της 
κοστοστρέφειάς τους, 

Η. σε περίπτωση που βάσει των προσκομισθέντων στοι¬ 
χείων και του ελέγχου που θα διεξαχθεί από την ΕΕΤΤ 
αποδειχθεί ότι οι υποβληθείσες από τον ΟΤΕ τιμές, τόσο 
στην περίπτωση της παραγράφου 1.2, όσο και στην περί¬ 
πτωση της παραγράφου 1.3 (τηςΑΠ.: 238/95/14.12.2001) 
δεν είναι σύμφωνες με την απαίτηση κοστοστρέφειας, οι 
κοστοστρεφείς τιμές οι οποίες θα ορισθούν από την 
ΕΕΤΤ, θα ισχύσουν αναδρομικά, από τη δημοσίευση της 
παρούσας (ΑΠ.: ΕΕΤΤ 238/95/14.12.2001). 

γ. Στην υποπαράγραφο 1.2 του Κεφαλαίου Β της ανω¬ 
τέρω απόφασης επισημαίνονται οι επιμέρους χρεώσεις 
για τις οποίες ο ΟΤΕ δεν έχει τεκμηριώσει επαρκώς στην 


ΕΕΤΤ τα στοιχεία κόστους που έχει συμπεριλάβει για τον 
υπολογισμό των υποβληθεισών τιμών, και καλείται ο ΟΤΕ 
να προσκομίσει επαρκή στοιχεία βάσει των οποίων τεκ¬ 
μηριώνονται οι εν λόγω τιμές και αποδεικνύεται η κοστο- 
στρέφειάτους, εντός συγκεκριμένης αποκλειστικής προ¬ 
θεσμίας. Το ίδιο ισχύει για όλες τις χρεώσεις στις οποίες 
γίνεται αναφορά στην υποβληθείσα Προσφορά Αναφο¬ 
ράς Μεριζόμενης Πρόσβασης στον Τοπικό του Βρόχο, 
για τις οποίες δεν περιλαμβάνονται τιμές στο Παράρτημα 
V της δημοσιευθείσης Προσφοράς. 

δ. Σύμφωνα με τα οριζόμενα στην απόφαση της ΕΕΤΤ 
ΑΠ.: 210/10/28.2.2001 «Έγκριση του Επιχειρησιακού Κο- 
στολογικού Συστήματος του ΟΤΕ», ο ΟΤΕ όφειλε να 
εφαρμόσει, μέχρι το τέλος του έτους 2001, για την κο¬ 
στολόγηση των υπηρεσιών της Αδεσμοποίητης Πρόσβα¬ 
σης στον Τοπικό Βρόχο, το κοστολογικό πρότυπο του Μα¬ 
κροπρόθεσμου Μέσου Επαυξητικού Κόστους με κοστο- 
λογική βάση το τρέχον κόστος (ΜΜΕΚ-ΤΚ). 

ε. Σύμφωνα με τον Κανονισμό Αρχών Κοστολόγησης και 
Τιμολόγησης (Απόφαση ΕΕΤΤ ΑΠ.: 211/3/16.3.2001) 
(ΦΕΚ 466/Β/2001), για την κοστολόγηση των υπηρεσιών 
της Πλήρως Αδεσμοποίητης και της Μεριζόμενης Πρό¬ 
σβασης στον Τοπικό Βρόχο, ο ΟΤΕ υποχρεούται να εκ- 
δώσει κοστοστρεφείς τιμές, εφαρμόζοντας το κοστολο- 
γικό πρότυπο του Μακροπρόθεσμου Μέσου Επαυξητικού 
Κόστους (ΜΜΕΚ-ΤΚ) με κοστολογική βάση το τρέχον κό¬ 
στος και σύμφωνα με τις αρχές κοστολόγησης που περι- 
γράφονται στην εν λόγω Απόφαση (ιδίως Κεφάλαιο Α, άρ¬ 
θρο 3, Κεφάλαιο Β, άρθρα 4 και 5). Η ανωτέρω υποχρέω¬ 
ση επιβάλλεται από την ημερομηνία δημοσίευσης της 
ανωτέρω Απόφασης στην Εφημερίδα της Κυβερνήσεως, 
ήτοι την 20η Απριλίου 2001. 

στ. Στο άρθρο 12, παράγραφος 1 (α) της ανωτέρω Από¬ 
φασης, εισάγεται μεταβατική διάταξη, για το χρονικό διά¬ 
στημα από τη δημοσίευση του εν λόγω Κανονισμού και 
έως ότου ο ΟΤΕ εφαρμόσει το κοστολογικό πρότυπο 
ΜΜΕΚ-ΤΚ για την κοστολόγηση της Αδεσμοποίητης Πρό¬ 
σβασης στον Τοπικό Βρόχο, σύμφωνα με τα οριζόμενα 
στην Απόφαση της ΕΕΤΤ ΑΠ.: 210/10/28-2-2001 και πά¬ 
ντως το αργότερο, μέχρι το τέλος του έτους 2001. Σύμ¬ 
φωνα με την ανωτέρω διάταξη, ο ΟΤΕ, για το συγκεκριμέ¬ 
νο χρονικό διάστημα, είχε την υποχρέωση να υπολογίσει 
και να εφαρμόσει κοστοστρεφείς τιμές για την Αδεσμο¬ 
ποίητη Πρόσβαση στον Τοπικό Βρόχο με βάση το εγκε¬ 
κριμένο από την ΕΕΤΤ κοστολογικό του σύστημα (ΕΚΟΣ) 
(Απόφαση ΕΕΤΤ ΑΠ.: 210/10/28.2.2001), το οποίο βασίζε¬ 
ται στο Κοστολογικό Πρότυπο του Πλήρως Κατανεμημέ¬ 
νου Κόστους και με κοστολογική βάση το Ιστορικό Κό¬ 
στος (ΠΚΚ-ΙΚ). 

ζ. Η ΕΕΤΤ κάλεσε τον ΟΤΕ επανειλημμένως να συμμορ¬ 
φωθεί με τις υποχρεώσεις του, όπως αυτές προκύπτουν 
από την κείμενη εθνική και κοινοτική νομοθεσία, για κο- 
στοστρεφή τιμολόγηση των επιμέρους υπηρεσιών Αδε¬ 
σμοποίητης Πρόσβασης στον Τοπικό Βρόχο. 

η. Η υλοποίηση στην πράξη, τόσο της Πλήρως Αδεσμο¬ 
ποίητης, όσο και της Μεριζόμενης Πρόσβασης στον Το¬ 
πικό Βρόχο του ΟΤΕ, σύμφωνα με τις επιταγές του Κανο¬ 
νισμού 2887/2000/ΕΚ, απαιτεί τη διαφάνεια των τιμών 
στις οποίες χρεώνονται οι επιμέρους υπηρεσίες / στοι¬ 
χεία της Αδεσμοποίητης Πρόσβασης στον Τοπικό Βρόχο, 
προκειμένου να καθίσταται εφικτός ο έλεγχος της τήρη¬ 
σης, από τον ΟΤΕ, των αρχών της ίσης μεταχείρισης, της 
αμεροληψίας και της κοστοστρέφειας. 
θ. Για ορισμένες από τις τιμές δεν υφίσταται τεχνικός ή 

οικονομικός λόγος διαφοροποίησης των τιμών της Μερι¬ 
ζόμενης από τις αντίστοιχες τιμές για την Πλήρως Αδε- 
σμοποίητη Πρόσβαση και, ως εκ τούτου, κρίνεται ότι ορι¬ 
σμένες από τις τιμές που έχουν ορισθεί στην Απόφαση 
της ΕΕΤΤ ΑΠ.: 238/95/14.12.2001 «Προσφορά Αναφοράς 
Αδεσμοποίητης Πρόσβασης στον Τοπικό Βρόχο, Μέρος 
2ο: Μεριζόμενη Πρόσβαση στον Τοπικό Βρόχο», πρέπει 
να ισχύσουν αναλόγως και στην περίπτωση της Πλήρως 
Αδεσμοποίητης Πρόσβασης. 

ι. Σχετικά με τις τιμές που ορίζονται στην παρούσα Από¬ 
φαση, ισχύουν τα εξής: 

(1.1) Το τέλος αποσύνδεσης για την Πλήρως Αδεσμο- 
ποίητη Πρόσβαση στον Τοπικό Βρόχο ορίσθηκε από την 
ΕΕΤΤ με την 217/29/18.5.2001 Απόφασή της (ανωτέρω 
εδάφιο δ') με βάση το μέσο όρο των διαθεσίμων τιμών στα 
Κράτη Μέλη της Ευρωπαϊκής Ένωσης (ίηΙθΓπαΙίοηαΙ 
όθησΙιπΐ3Γΐ<ίπ9). Το αντίστοιχο τέλος για Μεριζόμενη Πρό¬ 
σβαση, όπως αυτό συμπεριλαμβάνεται στο Παράρτημα V 
της «Προσφοράς Αναφοράς Αδεσμοποίητης Πρόσβασης 
στον Τοπικό Βρόχο, Μέρος 2ο: Μεριζόμενη Πρόσβαση 
στον Τοπικό Βρόχο» (Απόφαση ΕΕΤΤ ΑΠ.: 
238/95/14.12.2001), προσδιορίσθηκε από τον ΟΤΕ στα € 
35,22, ποσό το οποίο αντιστοιχεί, σύμφωνα με τα αναφε- 
ρόμενα από τον ΟΤΕ, στο χρόνο που απαιτείται για τις ερ¬ 
γασίες αποσύνδεσης. 

(1.2) Δεδομένου ότι οι εργασίες που απαιτούνται για την 
αποσύνδεση στην περίπτωση της Μεριζόμενης Πρόσβα¬ 
σης είναι περισσότερες (αποσύνδεση διαχωριστή / 
ερΙίίίθΓ κλπ.), από τις αντίστοιχες εργασίες που απαιτού¬ 
νται στην περίπτωση της Πλήρως Αδεσμοποίητης Πρό¬ 
σβασης στον Τοπικό Βρόχο, το τέλος αποσύνδεσης Τοπι- 
κού Βρόχου στην περίπτωση της Πλήρως Αδεσμοποίητης 
Πρόσβασης δύναται να είναι μικρότερο ή ίσο από το τέ¬ 
λος αποσύνδεσης που ορίζει ο ΟΤΕ για την Μεριζόμενη 
Πρόσβαση (ήτοι € 35,22), ενώ δεν δικαιολογείται σε κα¬ 
μία περίπτωση να είναι υψηλότερο αυτού. 

(2.1) Δεδομένου ότι η ακύρωση της αίτησης του Εξωτε¬ 
ρικού Συνδετικού Καλωδίου πρέπει να χρεώνεται βάσει 
των πραγματικών δαπανών, ο ΟΤΕ οφείλει, ταυτόχρονα 
με την έκδοση τιμολογίου για τις υπηρεσίες του, να προ¬ 
σκομίζει στο Δικαιούχο Τηλεπικοινωνιακό Πάροχο νόμιμα 
επικυρωμένα αντίγραφα τιμολογίων και όλα τα παραστα¬ 
τικά που απαιτούνται για τον υπολογισμό των πραγματι¬ 
κών δαπανών και από τα οποία αποδεικνύεται το σχετικό 
κόστος Ακύρωσης της Αίτησης του Εξωτερικού Καλωδί¬ 
ου. Στην αντίθετη περίπτωση, ο Δικαιούχος δύναται να 
αμφισβητήσει την τιμή προσφεύγοντας στην ΕΕΤΤ, σύμ¬ 
φωνα με τα αναφερόμενα στην παρούσα Απόφαση. 

(2.2) Η χρέωση βάσει των πραγματικών δαπανών ισχύει 
και στην περίπτωση των χρεώσεων για τα Λειτουργικά 
έξοδα χρήσης χώρου, το Κόστος Εσωτερικού Συνδετικού 
Καλωδίου 100 και 200 ζευγών, το κόστος Εξωτερικού Συν¬ 
δετικού Καλωδίου (ΕΞΣΚ+ΕΣΚΤ) σε υπάρχον δίκτυο (κα¬ 
τασκευής ΟΤΕ), το κόστος Διασύνδεσης Εξωτερικού Συν¬ 
δετικού Καλωδίου 100 ζευγών κατασκευής Δικαιούχου 
(ΕΞΣΚ+ΕΣΚΤ), το κόστος ΕΣΚΤ μέχρι τον ΚΚΟ, την τιμή 
χρέωσηςεργασιώντραβήγματοςτου ΕΣΚΤ σε σωλήνωση 
καθώς και το Ικρίωμα Ενδιάμεσου Κατανεμητή ανά 100 
ζεύγη καθώς και για κάθε άλλη περίπτωση, για την οποία 
σύμφωνα με την παρούσα Απόφαση και εν γένει, τις κεί¬ 
μενες διατάξεις περί Αδεσμοποίητης Πρόσβασης στον 
Τοπικό Βρόχο, ο ΟΤΕ φέρει το βάρος απόδειξης της κο- 
στοστρέφειας. 


(3.1) Σύμφωνα με το άρθρο 4 παρ. 6 (γ) της Απόφασης 
της ΕΕΤΤ ΑΠ.: 211/3/16.3.2001, το Μηνιαίο τέλος χρήσης 
χώρου συνεγκατάστασης χρεώνεται σε μηνιαία βάση, 
ανά τετραγωνικό μέτρο και επιμερίζεται στους δικαιού¬ 
χους βάσει των τετραγωνικών μέτρων που καταλαμβά¬ 
νουν στο χώρο του Αστικού Κέντρου ΟΤΕ. Για τον υπολο¬ 
γισμό του μισθώματος, λαμβάνεται υπόψη η τρέχουσα 
αξία των εγκαταστάσεων, για τον υπολογισμό της οποίας 
ισχύουν τα εξής: 

ί. Αν τα κτίρια στα οποία παρέχεται η φυσική συνεγκα- 
τάσταση είναι ιδιόκτητα, λαμβάνεται υπόψη η αντικειμενι¬ 
κή αξία των κτιρίων, 

ϋ. Αν είναι μισθωμένες εγκαταστάσεις, λαμβάνεται υπό¬ 
ψη η τρέχουσα αξία της μίσθωσης. 

Ο ΟΤΕ, κατά τον υπολογισμό του μηνιαίου τέλους της 
φυσικής συνεγκατάστασης, ανά τ.μ, χρησιμοποιεί ένα 
«συντελεστή τρέχουσας αξίας εγκαταστάσεων», χωρίς να 
τεκμηριώνει επαρκώς ούτε το ύψος του εν λόγω συντελε¬ 
στή, ούτε το κριτήριο διαφοροποίησής του ανά περιοχή. 

(3.2) Ως εκτούτου, κρίνεται ότι τα Μηνιαία τέλη χρήσης 
χώρου συνεγκατάστασης των ζωνών Α.Ε, ανάτ.μ, καιενό- 
ψειτης υποχρέωσης κοστοστρέφειας του ΟΤΕ, πρέπει να 
ισχύουν υπό τη (διαλυτική) αίρεση επαρκούς τεκμηρίω¬ 
σης από τον ΟΤΕ της αναγκαιότητας και του ύψους του 
συγκεκριμένου συντελεστή (συμπεριλαμβανομένης της 
διαφοροποίησης αυτού κατά ζώνη) εντός αυστηρής εύ- 
λογης προθεσμίας. Εξάλλου, σε περίπτωση μη εμπρόθε¬ 
σμης τεκμηρίωσης από τον ΟΤΕ, σύμφωνα με τα ανωτέ¬ 
ρω, κρίνεται ότι ο «συντελεστής τρέχουσας αξίας εγκα¬ 
ταστάσεων» πρέπει να ορισθεί μηδενικός «0» και οι τιμές 
για τα μηνιαία τέλη χρήσης χώρου συνεγκατάστασης ζω¬ 
νών Α.Ε να αναπροσαρμοσθούν αναλόγως, με αναδρομι¬ 
κή ισχύ από την ημερομηνία δημοσίευσης της παρούσας 
απόφασης. 

(4.1) Σύμφωνα με τα αναφερόμενα στην Απόφαση της 
ΕΕΤΤ ΑΠ.: 238/95/14.12.2001 «Προσφορά Αναφοράς 
Αδεσμοποίητης Πρόσβασης στον Τοπικό Βρόχο, Μέρος 
2ο: Μεριζόμενη Πρόσβαση στον Τοπικό Βρόχο», Κεφά¬ 
λαιο Β, άρθρο 1.6: «Εφόσον ο Δικαιούχος αποδεχθεί την 
προσφορά (Προμελέτη Παραρτήματος V) του ΟΤΕ, πρέ¬ 
πει εντός πέντε (5) εργασίμων ημερών από την γνωστο¬ 
ποίηση αυτής, να υπογράψει τη σχετική συμφωνία Συνε- 
γκατάστασης. Τ ο κόστος των ανωτέρω εργασιών (οριστι¬ 
κή μελέτη, επίβλεψη και κατασκευή) επιμερίζεται στους 
Δικαιούχους, βάσει των τ.μ. που θα καταλάβουν στο χώ¬ 
ρο Συνεγκατάστασης, σύμφωνα με το άρθρο 4παράγρ. 6 
της Απόφασης της ΕΕΤΤ ΑΠ.: 211/3/16.3.2001. Η καταβο¬ 
λή γίνεται ως εξής: Με την υπογραφή της Συμφωνίας Συ- 
νεγκατάστασης, ο Δικαιούχος θα καταβάλει το 50% του 
ποσού που αντιστοιχεί στα τ.μ. που έχει αιτηθεί. Το υπό¬ 
λοιπο ποσό που του αντιστοιχεί θα καταβληθεί με την ολο¬ 
κλήρωση των εργασιών από τον ΟΤΕ και με την παραλα¬ 
βή του χώρου Συνεγκατάστασης. Αν μετά την πάροδο 
ενός (1) μηνός από το πέρας εργασιών και την παράδοση 
του χώρου, ο ΟΤΕ δεν έχει συνάψει συμφωνία Συνεγκα- 
τάστασης για το συγκεκριμένο Κέντρο με άλλο Δικαιού¬ 
χο, τότε ο πρώτος Δικαιούχος καλείται να καταβάλει το 
ποσό που απομένει για την εξόφληση του συνόλου του 
κόστους των ανωτέρω εργασιών, όπως αυτό προσδιορί¬ 
σθηκε στην Προμελέτη. Κάθε επόμενος Δικαιούχος, ο 
οποίος συνάπτει συμφωνία Συνεγκατάστασης για το συ¬ 
γκεκριμένο κέντρο, με την σύναψη της Συμφωνίας και 
πριν την παραλαβή του χώρου Συνεγκατάστασης, πρέπει 
να καταβάλει στον/ στους ήδη συνεγκατεστημένους Δι- 

καιούχους, ποσό που αντιστοιχεί στα τ.μ. που πρόκειται 
να καταλάβει στο χώρο Συνεγκατάστασης καθώς και πο¬ 
σό που ισούται με ποσοστό το οποίο προκύπτει από το πη¬ 
λίκο της διαίρεσης των μη ήδη καταληφθέντων τ.μ. Συνε¬ 
γκατάστασης με τον αριθμό των υφιστάμενων κάθε φορά 
Δικαιούχων, ώστε όταν συναφθούν συμφωνίες με Δικαι¬ 
ούχους για την κάλυψη του συνόλου του χώρου Συνεγκα- 
τάστασης, το ποσό που έχει καταβάλει ο κάθε Δικαιούχος 
να είναι ανάλογο τωντ.μ. που καταλαμβάνει στο χώρο Συ- 
νεγκατάστασης. Εφόσον ο Δικαιούχος δεν αποδέχεται το 
κόστος για τις απαιτούμενες ενέργειες, σύμφωνα με τα 
οριζόμενα στην Προμελέτη, μπορεί να επιλέξει να αναλά- 
βει ο ίδιος (ή / από κοινού με άλλους Δικαιούχους) την κα¬ 
τασκευή του χώρου, σύμφωνα με τις προδιαγραφές του 
ΟΤΕ (Παράρτημα I της παρούσας) και υπό την επίβλεψη 
του ΟΤΕ. Η χρέωση της Προμελέτης η οποία επιβαρύνει 
τους Δικαιούχους υπολογίζεται σύμφωνα με τα οριζόμε¬ 
να στα άρθρα 4 & 5, του Κανονισμού Αρχών Κοστολόγη¬ 
σης και Τιμολόγησης. (Απόφαση ΕΕΤΤ ΑΠ.: 
211/3/16.3.2001) και δημοσιεύεται στο Παράρτημα ντης 
παρούσας προσφοράς.» 

(4.2) Τα αναφερόμενα στην προηγούμενη παράγραφο 
(4.1) δύνανται να εφαρμόζονται αναλόγως και στην περί¬ 
πτωση της φυσικής συνεγκατάστασης για την παροχή 
Πλήρως Αδεσμοποίητης Πρόσβασης στον Τοπικό Βρόχο. 

(5.1) Σύμφωνα με την παράγραφο 2.7.2 του Κεφαλαίου 
Β της δημοσιευμένης Προσφοράς Αναφοράς Πλήρως 
Αδεσμοποίητης Πρόσβασης στον Τοπικό βρόχο (ανωτέ¬ 
ρω δ'), η επιβάρυνση του Δικαιούχου, σε περίπτωση προ¬ 
μήθειας και εγκατάστασης του ΕΞ.Σ.Κ. από τον ΟΤΕ, 
προσδιορίζεται σύμφωνα μετά οριζόμενα στην Απόφαση 
της ΕΕΤΤ ΑΠ.: 211/3/16.3.2001, άρθρο 4, παραγρ. 9. Συ¬ 
γκεκριμένα, σύμφωνα με την εν λόγω διάταξη, σε περί¬ 
πτωση που τα συνδετικά καλώδια παρέχονται από τον 
ΟΤΕ, η τιμολόγηση του συνδετικού καλωδίου γίνεται βά¬ 
σει του προκαλούμενου κόστους, ενώ η σχετική χρέωση 
γίνεται εφάπαξ. Η χρέωση σχετικά με τη συντήρηση των 
συνδετικών καλωδίων γίνεται είτε σε ετήσια είτε σε μηνι¬ 
αία βάση. Επιπλέον, είναι δυνατή η χρέωση ενός εφάπαξ 
τέλους για τη σύνδεση των συνδετικών καλωδίων. 

(5.2) Το συνδετικό καλώδιο αποτελεί Συναφή Εγκατά¬ 
σταση, βάσει του ορισμού που δίνεται στο άρθρο 2, πα- 
ράγρ. θτου Κανονισμού 2887/2000. Ακολούθως, σύμφω¬ 
να μετά αναφερόμενα στο άρθρο 1, παράγρ. 2, άρθρο 3, 
παράγρ. 3 και άρθρο 4 καθώς και στο Παράρτημα του 
ανωτέρω Κανονισμού, ο ΟΤΕ υποχρεούται να παρέχει 
Εξωτερικά Συνδετικά Καλώδια, ικανοποιώντας όλα τα εύ¬ 
λογα σχετικά αιτήματα των Δικαιούχων, να συμπεριλαμ¬ 
βάνει τους όρους της πρόσβασης αυτής στα πλαίσια της 
Προσφοράς Αναφοράς που δημοσιεύει, να αιτιολογεί την 
αδυναμία του να ανταποκριθεί στις αιτήσεις των ενδιαφε¬ 
ρομένων και να χρεώνει την παροχή Αδεσμοποίητης Πρό¬ 
σβασης στο Εξωτερικό Συνδετικό Καλώδιο με βάση το κό¬ 
στος. Από το συνδυασμό των ανωτέρω διατάξεων, προ¬ 
κύπτει σαφώς ότι δεν τίθεται ζήτημα τιμολόγησης του 
εξωτερικού συνδετικού καλωδίου βάσει ισχύοντος τιμο¬ 
λογίου μισθωμένων γραμμών αλλά ούτε και χρέωσή του 
κατά όμοιο τρόπο με το πάγιο μηνιαίο τέλος του τοπικού 
βρόχου. 

(5.3) Δεδομένου ότι το κόστος του Εξωτερικού Συνδετι¬ 
κού Καλωδίου εξαρτάται από τις εργασίες που απαιτού¬ 
νται για την τοποθέτησή του, και για λόγους διαφάνειας 
και ισότιμης μεταχείρισης, εκτιμάται ότι είναι δυνατή η 
διάκριση τριών περιπτώσεων, όπου προσδιορίζεται δια¬ 


φορετική τιμή Εξωτερικού Συνδετικού Καλωδίου, βάσει 
του προκαλούμενου κόστους. Συγκεκριμένα προτείνο- 
νται οι εξής περιπτώσεις: 

1η Περίπτωση: Δεν υπάρχει η απαιτούμενη υποδομή για 
την τοποθέτηση του ΕΞΣΚ και επομένως απαιτείται εκ¬ 
σκαφή και τοποθέτηση καλωδίου. 

2η Περίπτωση: Υπάρχει ήδη απαιτούμενη υποδομή αλ¬ 
λά δεν υπάρχει εγκατεστημένο ΕΞΣΚ. 

3η Περίπτωση: Υπάρχει απαιτούμενη υποδομή με πα¬ 
ράλληλη ύπαρξη διαθέσιμου εγκατεστημένου ΕΞΣΚ. 

Ενδεικτικά αναφέρεται ότι για να υπολογισθεί το προ- 
καλούμενο κόστος, πρέπει να προσδιορισθούν το κόστος 
του καλωδίου ανά μέτρο, οι εργασίες που απαιτούνται για 
την τοποθέτησή του (πιθανή εκσκαφή κλπ), οι εργασίες 
συντήρησης κλπ.. 

(6.) Με βάση τα στοιχεία που είχε στη διάθεσή της η Επι¬ 
τροπή, όπως αυτά υποβλήθηκαν με σημαντική καθυστέ¬ 
ρηση από τον ΟΤΕ, εξετάσθηκε η μεθοδολογία βάσει της 
οποίας υπολογίσθηκαν οι υποβληθείσες από τον ΟΤΕ τι¬ 
μές. Παράλληλα διενεργείται έλεγχος των τιμών (εφάπαξ 
τέλος σύνδεσης τοπικού βρόχου, μηνιαίο πάγιο τέλος το¬ 
πικού βρόχου), από ανεξάρτητο Ελεγκτή που ορίσθηκε 
απάτην ΕΕΤΤ με την Απόφασή της ΑΠ.: 252/68/29.4.2202. 

και ύστερα από σχετική εισήγηση των Προέδρου και 
Αντιπροέδρου (κ. Δημητρόπουλου), αποφασίζει: 

Άρθρο 1 

Γ ια τα επιμέρους στοιχεία/υπηρεσίες της Πλήρως Αδε¬ 
σμοποίητης και Μεριζόμενης Πρόσβασης στον Τοπικό 
Βρόχο του ΟΤΕ, ισχύουν οι τιμές που αναφέρονται στον 
Πίνακα του Παραρτήματος της παρούσας, το οποίο απο¬ 
τελεί αναπόσπαστο μέρος αυτής. 

Άρθρο 2 

Οι τιμές που ορίζονται με την παρούσα, έχουν Προσω¬ 
ρινή Ισχύ, έως ότου, είτε ορισθούν από τον ΟΤΕ και εγκρι- 
θούν, από την ΕΕΤΤ, κοστοστρεφείς τιμές Πλήρως Αδε¬ 
σμοποίητης και Μεριζόμενης Πρόσβασης στον Τοπικό 
του Βρόχο, βάσει του εγκεκριμένου απάτην ΕΕΤΤ κοστο- 
λογικού συστήματος «ΜΜΕΚ/ΤΚ» είτε εγκριθούν από την 
ΕΕΤΤ οι τιμές τις οποίες έχει υποβάλει, σύμφωνα με τα 
αναφερόμενα στην παρούσα Απόφαση, ο ΟΤΕ. 

Άρθρο 3 

1. Κάθε Δικαιούχος έχει δικαίωμα να αμφισβητήσει την 
κοστοστρέφεια των τιμών για τα επιμέρους στοιχεία της 
Αδεσμοποίητης Πρόσβασης στον Τοπικό του Βρόχο, 
όπως αυτές ορίζονται στην παρούσα Απόφαση, προ- 
σφεύγοντας στην ΕΕΤΤ. Στην περίπτωση αυτή, ο ΟΤΕ φέ¬ 
ρει το βάρος απόδειξης της κοστοστρέφειάςτους. 

2. Όσο εκκρεμεί η επίλυση της διαφοράς ενώπιον της 
ΕΕΤΤ, ο Δικαιούχος δύναται είτε : 

ί. να μην αποδέχεται την παροχή από τον ΟΤΕ της συ¬ 
γκεκριμένης υπηρεσίας Αδεσμοποίητης Πρόσβασης 
στον Τοπικό Βρόχο, της οποίας η τιμή βρίσκεται υπό αμ¬ 
φισβήτηση, μέχριτην έκδοση Απόφασηςτης ΕΕΤΤ επίτης 
διαφοράς, είτε 

ϋ. να αιτείται και να λαμβάνειτην υπηρεσία με το τίμημα, 
το οποίο αποτελεί αντικείμενο προσφυγής του ενώπιον 
της ΕΕΤΤ. Η αποδοχή της υπηρεσίας από το Δικαιούχο, 
σύμφωνα με την παρούσα διάταξη, δεν συνιστά σε καμία 
περίπτωση, παραίτηση του Δικαιούχου, ούτε δύναται με 
κανένα τρόπο να στερήσει αυτόν από τα δικαιώματά του 
κατά του ΟΤΕ, όπως αυτά προκύπτουν από την παρούσα 
απόφαση και την κείμενη εθνική και κοινοτική νομοθεσία. 

3. Στην περίπτωση της παραγράφου 2 (Π) του παρόντος 
άρθρου, η Απόφαση της ΕΕΤΤ σχετικά με την κοστοστρέ- 
φεια της προτεινόμενης από τον ΟΤΕ τιμής θα έχει αναδρο¬ 
μικό αποτέλεσμα, ανατρέχοντας στο χρόνο αρχικής χρέω- 
σης της κοστολογούμενης υπηρεσίας από τον ΟΤΕ. Τυχόν 
επιπλέοντίμημα, το οποίο έχει καταβληθεί στον ΟΤΕ από Δι¬ 
καιούχους, επιστρέφεται ως αχρεωστήτως καταβληθέν, 
σύμφωνα με τις διατάξεις περί Αδικαιολογήτου Πλουτισμού. 

Άρθρο 4 

1. Ο ΟΤΕ υποχρεούται να προσκομίζει στο Δικαιούχο, 
για κάθε εργασία που αφορά στη συνεγκατάσταση (φυ¬ 
σική, απομακρυσμένη, εικονική), νόμιμα επικυρωμένα 
αντίγραφα τιμολογίων και όλα τα απαραίτητα παραστατι¬ 
κά είτε των αρμοδίων υπηρεσιών του, αν πρόκειται για 
εσωτερικές εργασίες του ΟΤΕ, είτε των προμηθευτών και 
των συνεργαζόμενων εργολάβων από τα οποία να τεκμη¬ 
ριώνεται η κοστοστρέφεια των τιμών τις οποίες χρεώνει 
στους Δικαιούχους. 

2. Κατά τις επιμέρους εργασίες συνεγκατάστασης, ο 
ΟΤΕ υποχρεούται να προβαίνει στις ελάχιστες δαπάνες 
που είναι αντικειμενικά αναγκαίες για την υλοποίηση των 
επιμέρους εργασιών συνεγκατάστασης. Συγκεκριμένα, 
εφόσον πρόκειται για εσωτερικές εργασίες δενπροβαίνει 
σε εργασίες που δεν είναι απολύτως αναγκαίες, με αντι¬ 
κειμενικά κριτήρια, για την παρεχόμενη υπηρεσία, ενώ σε 
περίπτωση που συμβάλλεται με εργολάβους ή προμη¬ 
θευτές, υποχρεούται να αναζητά τις αντικειμενικά συμ- 
φερότερες προσφορές. 

3. Οι διατάξεις του άρθρου 3 της παρούσας Απόφασης 
εφαρμόζονται και στην περίπτωση του παρόντος άρθρου. 

Άρθρο 5 

1. Οι τιμές για τα Μηνιαία τέλη χρήσης χώρου συνεγκα- 
τάστασης ζωνών Α.Ε, ανάτ.μ., που ορίζονται στον Πίνακα 
του Παραρτήματος της παρούσης, ισχύουν υπό τη (δια- 
λυτική) αίρεση επαρκούς τεκμηρίωσης από τον ΟΤΕ της 
αναγκαιότητας και του ύψους του συγκεκριμένου «συ¬ 
ντελεστή τρέχουσας αξίας εγκαταστάσεων», που χρησι¬ 
μοποιεί κατά τον υπολογισμό τους καθώς και της διαφο¬ 
ροποίησης αυτού κατά ζώνη. 

2. Ο ΟΤΕ καλείται να προβεί στην ανωτέρω τεκμηρίωση 
εντός είκοσι (20) εργασίμων ημερών, από την ημερομηνία 
δημοσίευσης της παρούσας Απόφασης της ΕΕΤΤ. 

3. Σε περίπτωση που ο ΟΤΕ υποβάλλει επαρκή στοιχεία, 
εντός της προθεσμίας της παραγράφου 2 του παρόντος 
άρθρου, η ΕΕΤΤ θα εξετάσει αν τα στοιχεία αυτά δικαιο¬ 
λογούν τις επιβαλλόμενες από τον ΟΤΕ τιμές. Σε αρνητι¬ 
κή περίπτωση, η ΕΕΤΤ προσδιορίζει κοστοστρεφή τιμή, 
με βάση τα στοιχεία τα οποία επικαλείται ο ΟΤΕ καθώς και 
άλλα στοιχεία τα οποία τυχόν διαθέτει. 

4. Σε περίπτωση άπρακτης παρέλευσης της ανωτέρω 
προθεσμίας, ο «συντελεστής τρέχουσας αξίας εγκατα¬ 
στάσεων» ορίζεται μηδενικός «0» και οι τιμές για τα μηνι¬ 
αία τέλη χρήσης χώρου συνεγκατάστασης ζωνών Α.Ε 
αναπροσαρμόζονται ως εξής: 

Μηνιαίο τέλος χρήσης χώρου συνεγκατάστασης Α' Ζώνης € 3,52 
Μηνιαίο τέλος χρήσης χώρου συνεγκατάστασης Β' Ζώνης € 3,45 
Μηνιαίο τέλος χρήσης χώρου συνεγκατάστασης Γ' Ζώνης € 3,23 
Μηνιαίο τέλος χρήσης χώρου συνεγκατάστασης Δ' Ζώνης € 2,64 
Μηνιαίο τέλος χρήσης χώρου συνεγκατάστασης Ε' Ζώνης € 1,61 


5. Οιτιμέςπου ορίζονται σύμφωνα με τις παραγράφους 
3 και 4 του παρόντος άρθρου, κατά περίπτωση, ισχύουν 
αναδρομικά από τη θέση της παρούσας Απόφασης σε 
ισχύ, σύμφωνα μετά αναφερόμενα στο άρθρο 8. 

Άρθρο 6 

1. Τα αναφερόμενα στο άρθρο 1.6 του Κεφαλαίου Β της 
Απόφασης της ΕΕΤΤ ΑΠ.: 238/95/14.12.2001 (ΦΕΚ 
1781/Β/2001) (σχετικά με την Προμελέτη Φυσικής και 
Απομακρυσμένης Συνεγκατάστασης καθώς και την Προ¬ 
ετοιμασία χώρου Φυσικής συνεγκατάστασης στην περί¬ 
πτωση της Μεριζόμενης Πρόσβασης στον Τοπικό Βρό¬ 
χο), ισχύουν αναλόγως και για την περίπτωση της φυσι¬ 
κής συνεγκατάστασης για την παροχή Πλήρως 
Αδεσμοποίητης Πρόσβασης στον Τοπικό Βρόχο. 

2. Ο ΟΤΕ υποχρεούται να προσκομίζει στον εκάστοτε 
ενδιαφερόμενο Δικαιούχο αναλυτικούς προϋπολογι¬ 
σμούς για το σύνολο των εργασιών συνεγκατάστασης 
στα Κέντρα του (οριστική μελέτη, επίβλεψη και κατα¬ 
σκευή χώρων συνεγκατάστασης). 

3. Για την έναρξη της διαδικασίας υλοποίησης των εν 
λόγω εργασιών από τον ΟΤΕ απαιτείται η προηγούμενη 
έγγραφη συγκατάθεση του Δικαιούχου, ο οποίος αποδέ¬ 
χεται, τόσο την αναγκαιότητα των προτεινόμενων από τον 
ΟΤΕ εργασιών, όσο και το ύψος των σχετικών τιμών, ενώ 
δύναται να προσφύγει ενώπιον της ΕΕΤΤ, αμφισβητώ¬ 
ντας τις εν λόγω τιμές / εργασίες, σύμφωνα με τα αναφε¬ 
ρόμενα στο άρθρο 3 της παρούσας Απόφασης. 

4. Σε κάθε περίπωση, ο ΟΤΕ κατά την παροχή Πλήρως 
Αδεσμοποίητης και Μεριζόμενης Πρόσβασης στον Τοπι¬ 
κό Βρόχο προβαίνει μόνο στις απολύτως αναγκαίες δα¬ 
πάνες. Σύμφωνα με τα αναφερόμενα στον Κανονισμό Αρ¬ 
χών Κοστολόγησης και Τιμολόγησης, άρθρο 4, παράγρ. 
12, για οποιαδήποτε μηνιαία ή εφάπαξ χρέωση, πλέοντων 
ήδη αναφερόμενων στον εν λόγω Κανονισμό, ο ΟΤΕ πρέ¬ 
πει να είναι σε θέση να δικαιολογήσει την αναγκαιότητα 
της εν λόγω χρέωσης και τον τρόπο προσδιορισμού του 
σχετικού κόστους. 

5. Σε κάθε περίπτωση, η διαδικασία των παραγράφων 1 
έως 3 του παρόντος άρθρου, δεν δικαιολογεί, σε καμία 
περίπτωση, χρονικές καθυστερήσεις από μέρους του 
ΟΤΕ, στα χρονοδιαγράμματα παράδοσης των σχετικών 
εγκαταστάσεων, όπως αυτά περιγράφονται στις Αποφά¬ 
σεις της ΕΕΤΤ ΑΠ.: 217/29/16.5.2001 (ΦΕΚ 751/Β/2001) 
και ΑΠ.: 238/95/14.12.2001 (ΦΕΚ 1781 /Β/2001) (Προσφο¬ 
ρά Αναφοράς Αδεσμοποίητης Πρόσβασης στον Τοπικό 
Βρόχο, Μέρη 1 και 2: Πλήρως Αδεσμοποίητης και Μερι¬ 
ζόμενης Πρόσβασης στον Τοπικό Βρόχο, αντίστοιχα). 

Άρθρο 7 

Οι διατάξεις της παρούσας απόφασης δεν περιορίζουν 
με κανένα τρόπο την εφαρμογή των κανόνων περί ελεύ¬ 
θερου ανταγωνισμού, σύμφωνα με το άρθρο 1 και 2 του 
Ν. 703/1977. 

Άρθρο 8 

Η παρούσα απόφαση τίθεται σε ισχύ από τη δημοσίευ¬ 
σή της στην Εφημερίδα της Κυβερνήσεως. 

ΠΑΡΑΡΤΗΜΑ 


ΤΙΜΟΛΟΓΙΑ ΠΛΗΡΩΣ ΑΔΕΣΜΟΠΟΙΗΤΗΣ ΚΑΙ ΜΕΡΙΖΟΜΕΝΗΣ 
ΠΡΟΣΒΑΣΗΣ ΣΤΟΝ ΤΟΠΙΚΟ ΒΡΟΧΟ 

Α/Α 


ΠΛΗΡΩΣ 

ΜΕΡΙΖΟΜΕΝΗ 

1. 

Εφάπαξ τέλος σύνδεσης 

€ 123,381 

€ 141,887 

2. 

Μηνιαίο πάγιο τέλος Τ.Β. 

€ 11,483 

€6,89 

3. 

Τέλος αποσύνδεσης Τ.Β. 

€ 35,22 

€ 35,22 

4. 

Τέλος ακύρωσης αίτησης Τ.Β. 

€ 17,61 

€ 17,61 

5. 

Τέλος ακύρωσης αίτησης 
Εξωτερικού Συνδετικού 

Καλωδίου 

Βάσει 

προκαλού μενού 
κόστους 

Βάσει 

προκαλούμενου 

κόστους 

6. 

Τέλος μετατροπής Μεριζόμενης 
σε Πλήρη Πρόσβαση 


€35,22 

7. 

Υπηρεσίες Μετάδοσης και 
Σύνδεσης (ΒαοΕΙι&ιιΙ) 

Τιμολόγιο 

μισθωμένων 

γραμμών 

χονδρικής 

Τιμολόγιο 

μισθωμένων 

γραμμών 

χονδρικής 

8. 

Μηνιαίο τέλος χρήσης χώρου 
συνεγκατάστασης Α' Ζώνης 

€ 70,43 

€ 70,43 

9. 

Μηνιαίο τέλος χρήσης χώρου 
συνεγκατάστασης Β' Ζώνης 

€58,69 

€ 58,69 

10. 

Μηνιαίο τέλος χρήσης χώρου 
συνεγκατάστασης Τ' Ζώνης 

€45,19 

€45,19 

11. 

Μηνιαίο τέλος χρήσης χώρου 
συνεγκατάστασης Δ' Ζώνης 

€31,69 

€31,69 

12. 

Μηνιαίο τέλος χρήσης χώρου 
συνεγκατάστασης Ε' Ζώνης 

€ 16,14 

€ 16,14 

13. 

Προμελέτη φυσικής 
συνεγκατάστασης (επιμερίζεται 
στους Δικαιούχους, βάσει των 
τ.μ. στο χώρο Συνεγκατάστασης) 

€ 586,94 

€ 586,94 

14. 

Προμελέτη απομακρυσμένης 
συνεγκατάστασης (επιμερίζεται 
στους Δικαιούχους, βάσει των 
τ.μ. στο χώρο Συνεγκατάστασης) 

€ 176,08 

€ 176,08 

15. 

Προετοιμασία χώρου Φυσικής 
συνεγκατάστασης 

Βάσει 

προκαλούμενου 

κόστους 

Βάσει 

προκαλούμενου 

κόστους 

16. 

Λειτουργικά έξοδα χρήσης χώρου 
(αγορά πυροσβεστήρων, ετήσια 
συντήρηση πυρόσβεσης ανά 
Κέντρο, φωτισμό, καθαριότητα) 

Βάσει 

προκαλούμενου 

κόστους 

Βάσει 

προκαλούμενου 

κόστους 

17. 

Ηλεκτρική ενέργεια 

Τιμολόγιο ΔΕΗ 

Τιμολόγιο ΔΕΗ 

18. 

Κόστος Εσωτερικού Συνδετικού 
Καλωδίου 100 ζευγών (η τιμή 
που δίνεται είναι ανά μέτρο) 

€3,46 

€3,46 

19. 

Κόστος Εσωτερικού Συνδετικού 
Καλωδίου 200 ζευγών (η τιμή 
που δίνεται είναι ανά μέτρο) 

€6,84 

€6,84 

20. 

Εξωτερικό Συνδετικό Καλώδιο 
(ΕΞΣΚ+ΕΣΚΤ) σε υπάρχον 
δίκτυο (κατασκευής ΟΤΕ) 

Βάσει 

προκαλούμενου 

κόστους 

Βάσει 

προκαλούμενου 

κόστους 

21. 

Διασύνδεση Εξωτερικού 
Συνδετικού Καλωδίου 100 
ζευγών, κατασκευής Δικαιούχου 
(ΕΞΣΚ+ΕΣΚΤ) (κόστος 
εργασιών & υλικών, σε 
επισκέψιμη μούφα, με το ΕΣΚΤ) 

€ 161,41 

€ 161,41 

22. 

Κόστος ΕΣΚΤ μέχρι τον ΚΚΟ 
: 100 ζεύγη χ Ο,όπιηι (η τιμή που 
δίνεται είναι ανά μέτρο) 

€3,52 

€ 3,52 

23. 

Χρέωση εργασιών τραβήγματος 
του ΕΣΚΤ σε σωλήνωση, αλλά 
και μέχρι τον ΚΚΟ (η τιμή που 
δίνεται είναι ανά μέτρο) 

€2,64 

€2,64 

24. 

Ικρίωμα Ενδιάμεσου Κατανεμητή 
ανά 100 ζεύγη 

€4,4 

€4,4 


Η απόφαση αυτή να δημοσιευθεί στην Εφημερίδα της Κυβερνήσεως. 
Μαρούσι, 21 Μαΐου 2002 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




